als_Latn dik_Latn sag_Latn
Qeveria ruse i ka dhënë azil Edward Snowden për një vit.
Snowden, i cili ka qenë i fshehur në aeroportin Sheremetievo të Moskës që prej qershorit, u nis të enjten me këshilltaren ligjore të WikiLeaks, Sarah Harrison dhe shkoi në një vend të fshehtë.
Snowden kërkoi azil në 21 vende dhe aplikoi për një vizë të përkohshme me Ministrinë e Emigracionit të Rusisë më 16 korrik.
Ndërsa Venezuela, Nikaragua dhe Bolivia kishin shprehur gatishmërinë për ta pranuar atë, Shtetet e Bashkuara iu kanë bërë presion vendeve që t’ia mohojnë atij azilin.
Snowden dhe ekipi i tij ligjor tërhoqi kërkesën e tij fillestare për azil në Rusi, pasi Presidenti Vladimir Putin përcaktoi se ai kishte për të ndaluar rrjedhjen e sekreteve të Shteteve të Bashkuara, para se vendi të pranojë kërkesën e tij.
Ndërkohë që kjo ka përkeqësuar marrëdhëniet tashmë të vështira mes SHBA-së dhe Rusisë, Presidenti Obama nuk do të anulojë vizitën e tij në Moskë, para samitit të G-20 në Shën Petersburg muajin e ardhshëm.
(Herë të lexuara: 166)
als_Latn als_Latn als_Latn als_Latn als_Latn als_Latn als_Latn